
​Előszó

Kedves Olvasó!

Bár bevallom, én magam is hajlamos vagyok az Előszó című fejezeteket gyorsan átugrani, mégis úgy érzem, ezúttal kötelességem egy rövid, mindössze néhány mondatos bevezetést adnom, amely inkább csak egy pontosítás.

Ennek a történetnek a gyökereit ugyanis konkrét, valós tények táplálják, amelyek igazát és valóságtartalmát bármikor ellenőrizheti az Interneten. Az első két idősíkon – a jelenkorban zajló kutatások során és az ókori Athén fénykorában – a valós helyszínek, a történelmi alakok és az írásos források adják a keretet. Hűségesen ragaszkodtam a történelemhez és a régészet bizonyítékaihoz, még ott is, ahol a tudomány a legnagyobb rejtélyekkel szembesül.

Ám ahogy két nyugdíjas tudósunk mélyebbre ás a piramisok és a letűnt civilizációk titkaiba, ahogy kielemezik a tényeket, majd az ezekből adódó anomáliákat, a valóság és a mítosz határvonala egyre vékonyabbá válik.

Mert van egy pont, ahol a történelem elhallgat, és ahol a fantázia kénytelen átvenni az irányítást. Felkészült rá, hogy túllépje ezt a határt, és bemerészkedjen Atlantisz valódi, sosem látott dimenziójába?

Köszönettel a szerző.

​​Prológus

Anthasz szigete, tizenkétezer évvel ezelőtt

––––––––

A levegő sűrű volt a hamutól és a kénes bűztől. A padló megremegett, a fali polcon lévő kristályok baljóslatúan vibráltak. 

Eira keze remegett, ahogy a vérfoltos ruhájában a Smaragdtábla fölé hajolt.

Mögötte, a terem homályában egy haldokló test feküdt – a férfi, aki az egész világát jelentette.

– Sikerülnie kell... – suttogta, és a torkában érezte az őrület sós ízét. – Nem veszhet el minden, amit szeretett!

Összekötötte a kristályt a férfi két halántékával és homlokával, és megnyomta az indító gombot. Elindította a folyamatot.

A gép zümmögése próbálta elnyomni a  vulkán dörgését.  Aztán érezte, amint a gép zümmögése áthatja a termet, és remélte, hogy az emlékei, a szerelme, az összes csókja és ölelése, a lelke minden rezdülése átvándorolt a tiszta kvarcba.

Eira látta a halvány kék fényt felderengeni a tizenharmadik kristálykoponya mélyén, amely aztán hirtelen lüktetni kezdett.

Egy árnyék suhant el az oszlopok között. A vadász, aki a sötétségbe taszította a fényt. 

De Eira már nem félt....

Az idő megállt. 

​Első rész  –  Felvetések 

​​Első fejezet

​​Şanlıurfa

[image: ]


2023 február 6, 

4 óra 17 perc

Az óváros,  Hayatli Konak nevű panziójában a vendégeket egy hatalmas, dühöngő rázkódás ébresztette fel az ágyban. A sötétség, a váratlan helyzet és az extrém erejű földmozgás azonnali, zsigeri pánikot és halálfélelmet váltott ki.

Nem egy egyszerű rengés volt, hanem egy hosszú, 75 másodpercig tartó, rendkívül erőszakos rángás és hullámzás, akár a viharvert tenger, kiszámíthatatlanul és erőszakosan rángatva a panzió alapjait. 75 másodperc, így kimondva nem tűnik hosszú időnek, a hétköznapokban egy lélegzetvételnyi idő, de ott, a sötétben, minden pillanat egy örökkévalósággal ért fel. Hallani lehetett, ahogy az épület váza halálsikoly–szerűen nyikorog, a falakban a tégla és a vakolat robajjal felérő reccsenésekkel enged a feszültségnek.

Mikor a világítás kialudt, a hirtelen beálló sötétséget csak az autók eszelős tülkölése és a megmaradt riasztók éles, fülsértő visítása hasította át, felerősítve azt a fojtogató érzést, hogy az ismert világ éppen most esik darabjaira. De mikor a kis panzió épülete hangosan jajjongott, nyikorgott, recsegett–ropogott minden eresztékében, a tárgyak a polcokról zuhantak le, ablakok törtek be, akkor bizony nagyon de nagyon hosszúnak, jóformán végeérhetetlennek tűnik a 75 másodperc. És mindezt még félelmetesebbé teszi a városból hallatszó morajlás, amint a föld rázkódik, reng őrültek módjára. 

Hatalmas robajok is hallatszanak, amint városszerte épületek dőlnek össze. Fülsértően visítanak az épületekben található riasztóberendezések, amelyekhez társulnak az utcákon található autók megszólaló kürtjei. Aztán néhány másodperc után, mikor városszerte elmegy a világítás, a riasztók egy része leáll, de amelyek az áramtelepekről tovább süvöltik a felháborodásukat az éjszakába, még baljósabbá teszik az amúgy is félelmetes hangulatot, és fokozzák – ha ez még lehetséges – a  világvége hangulatot.

József – ez a nyugdíjas történész professzor is felriad a szörnyű morajlásra, és a testét dobáló ágy recsegésére, és az első másodpercekben nem tudja elképzelni, hogy mi történt? Azt hiszi, hogy még mindig folytatódik a rémálma. Majd ráébred a szörnyű valóságra: földrengés van!

Vaksin kiugrik az ágyból, már amennyire ezt az ugrást engedélyezik a 69 éves csontjai. Közben kitapogatja a maga mellett található mobiltelefonját.

Az elméjét lerohanó  pánikrohamában annyi eszébe jut, hogy lehetőleg egy nyitott ajtóba kell állni, az ajtófélfák közé. Dülöngélve jut el a szoba ajtajáig, hiszen a padló is reng, valósággal hullámzik, közben idegtépően recseg–ropog. Mikor ráteszi a kezét a kilincsre elmegy a városban a világítás, és az addigi félhomály helyét átveszi a koromfekete sötétség. Ez mintha még jobban felerősítené a morajlást, a pokoli zajt, a föld fájdalmas jajgatását.

Kibiztosítja az ajtó zárját, kitárja, majd beáll az ajtófélfák közé. Fogodzkodnia kell, hiszen a rengés nem szűnik. Következik eddigi élete leghosszabb egy perce, melyben csak a hullámzás van a talpai alatt, az eszeveszett rángások. És a sikoltozás a folyosón. A panzió néhány hölgyvendége így próbálja meg levezetni a riadalmát, a páni félelmét.

Aztán valamikor nagy későre – amely tulajdonképpen csak az a bizonyos végeérhetetlen perc volt – a rengés, megszűnik. De József továbbra sem meri elengedni az ajtófélfákat. Akkor tér magához a pánikrohamból, mikor realizálódik benne, hogy mezítláb áll a hideg padlócsempén, és a panzió folyosójáról is beáramlik a hűvösebb levegő.

Áll a sötétben, és hallgatózik. Várja, lesz–e utórengés? De csak a zúgást, a sikoltozást, a morajlást hallja.

Felkapcsolja a mobiltelefon lámpáját. Kivilágít a folyosóra. A vele szemben található ajtóban, a fénykörben – akár egy szellemkép – megjelenik egy másik idős férfi halotti fehérre sápadt arca. Ő is  remegve áll az ajtófélfák között, akár a nyárfalevél. Pizsamában, mezítláb, zilált hajjal, és hunyorgó szemekkel: látszik, hogy talán ő is szemüveges, de most anélkül, megrettenve a történtektől, eléggé vaksin pislog a világba.

Még felgyúl 3–4 mobiltelefon lámpája. A hölgyek sikoltozása fokozatosan elhal, csak riadt kiabálás, egymás csítitgatása, és a föld lassan halkuló morajlása hallatszik.

– Vége? – kérdezi József, mintegy magától. Közben észre sem veszi, hogy anyanyelvén, magyarul tette fel a kérdést.

Látva a szembe lévő ajtóban, még mindig rettegő idős férfi amúgy is értetlen tekintetét, rájön a tévedésére.

– Vége? – ismétli meg a kérdését, immár angolul.

A szomszéd nem válaszol. Látszik rajta, hogy segítségre szorul. Pánikrohama van.

–  Segíthetek? – ajánlkozik József.

Majd még tétovázik néhány másodpercet, várva a másik férfi reakciójára. Látva hogy a rengések egyelőre megszűntek, visszatér a szobájába. Tölt egy pohár vizet, és odaviszi a rettegő férfinak.

– Nyugodjon meg! Ha mondhatok ilyet! – biztatja. – Úgy néz ki, hogy egyelőre vége. Igya meg ezt a pohár vizet, és aztán menjünk ki innen. Öltözzön fel, és jó lenne elhagyni az épületet. Általában az első rengést követi több–kevesebb, de általában kisebb utórengés. 

A szomszéd remegő kezébe veszi a poharat, majd felhajtja. Hálásan tekint Józsefre.

– Köszönöm kedves uram! Nagyon köszönöm! 

– Egészségére! Tudja mit? – ismétli meg önmagát – Öltözzön fel jó melegen, aztán menjünk ki az épületből, mert bármikor megismétlődhet. És próbáljon megnyugodni! – ismétli meg József.

– Megpróbálom.... 

Így kezdődött a két nyugdíjas úriember barátsága.

* * * * * 

Az ebédet, bár későn, de már együtt költötték el.  

Miután a hajnali, kora reggeli órákat az utcán töltötték, jól megfáztak. De az óváros utcái – és nemcsak – teli voltak rettegő emberekkel. A hajnali rémálom után nem igazán mertek visszatérni az emberek a házaikba, jogosan félve az utólagos rengésektől.Továbbra is visítottak a szirénák, de most már a tűzoltók és a mentők szirénái szóltak.

Helyenként az ég alját vörösre festette a kigyulladt házak tüze. 

A két idős úriember a panzió előtt didergett, tisztes távolságban az épülettől, ha netán összeomlana, akkor nehogy maga alá temethessék a romok.

De a félelem és a rettegés sem tart örökké, hiszen folyamatosan nem lehet abban élni. Az ember előbb–utóbb megszokja. Vagy inkább hozzászokik.

A délelőtt folyamán még volt két kisebb, viszont jól érezhető utórengés, de ezek intenzitása meg sem közelítette a kora hajnalit. Az emberek szép lassan kezdtek vissza szivárogni a házaikba. Nyilván mindenki az elmúlt rettenetet tárgyalta.

Miután a két nyugdíjas professzor, a kíváncsiságtól és a megfázástól való félelemtől hajtva körbejárták a környező utcákat, csak visszatértek a panzióba.

Közben bemutatkoztak egymásnak. Így József megtudta, hogy a szembe lévő szobában elszállásolt szomszédja egy vele egyidős görög társadalom– és valláskutató – Jannis – aki az aktív éveit az Athéni egyetemen töltötte.

Bár nehézkesen – hiszen a panzió személyzete aggódik, tudakozódik a városban lévő rokonok, barátok, ismerősök iránt – de lassan csak beindul az élet, hiszen a szállóvendégeket el kell rendezni, ki kell szolgálni. 9 órával az első rengés után, volt még egy nagyon erős földmozgás. Ez a városban, sajnos tovább fokozta a pusztítást. Ismét mindenki kiszaladt az utcákra. De 2–3 óra elteltével a remény ismét legyőzte a rettegést, és a panzió személyzete visszatért az épületbe. Újra melegítették a megkésett ebédet, és vissza csalogatták a két idős tudóst az asztalhoz.

Ebéd közben Jannis és József megbeszélték, hogy jó lenne minél hamarabb elhagyni a várost, és nyugodtabb, úgymond megbízhatóbb helyek felé venni az irányt. De miután helyreállt az áramszolgáltatás, és beindult a tévéadás, megdöbbenve vették tudomásul, hogy a földrengés hatalmas pusztítást végzett Törökország délkeleti részén, beleértve Gaziantep és Şanlıurfa tartományokat. A mentési munkálatok és a károk mértéke miatt a területet gyakorlatilag lezárták, ami komoly utazási és logisztikai problémákat okozott.

A híradóban a jelentések megrongálódott utakról, hidakról szóltak , ami jelentősen nehezítette, sőt, egyes helyeken ellehetetlenítette a katasztrófa sújtotta területek megközelítését és elhagyását.

A rengés úgyszintén súlyos károkat okozott legalább három repülőtéren, köztük a Hatay repülőtéren, ami leállította a polgári légiforgalmat, és csak a segélyszállítmányok fogadására nyitottak légihidat, valamint a mentési munkákat kiszolgálóknak.

A tartományban az összedőlt épületek ezrei miatt megszűntek a szálláshelyek, és a tömegközlekedés, valamint a magánfuvarozás is megbénult.

A tévé tudósítása szerint Şanlıurfa–ban is jelentettek összedőlt épületeket már az első órákban (a kezdeti jelentések szerint legalább 17 omlott össze), és sajnos halálos áldozatokat is. Több helyen tüzek keletkeztek, de hála a tűzoltók önfeláldozó és gyors beavatkozásának, ezeket már a délelőtti órákra eloltották.

Viszont az időjárás nem tartott a lakossággal: az éjszakai és hajnali fagypont alatti hőmérsékletek után, napközben is nulla fok közelében maradtak a hőmérők higanyszálai. Ráadásul havazás felváltva az ónos esővel tette még nehezebbé a lakosság életét.

A gázkimaradás miatt a szobák fűtése leállt. A panzió tulajdonosai – egy idős, vallásos házaspár – felajánlotta a szállóvendégeknek hogy befűt az ebédlőben található kandallóba, és javasolta hogy az a néhány vendég itt aludjon éjszaka, amíg visszaáll az élet a normálisabb kerékvágásba. Mert egyelőre minden jel arra mutat, hogy a vendégek a város foglyai lettek. 

Felajánlta, hogy a segítségükkel lehozzák az emeleti szobákból az ágyakat, és ráadásul plusz takarókat is biztosítanak.

A vendégek többsége úgy határozott, hogy inkább a város főterén hamarjában felállított sátorban tölti az éjszakát, amelyet biztonságosabbnak tartottak a panzió ódon, bár masszívnak tetsző falainál.

Így alakult aztán, hogy a professzor urak ketten maradtak a panzió lakói.

* * * * * 

A délután folyamán még volt egy határozottan erős rengés, amely ismét kikergette a lakókat az utcára. De nem volt mit tenni, továbbra is maradtak a panzió aránylag melegében.Néha elment az áram, de több–kevesebb idő után csak visszajött.

József és Jannis közel a kandallóhoz ültek egy–egy kényelmes fotelben.

– Mi járatban errefelé, Törökország e távoli tájain, tisztelt uram? – érdeklődik József.

– Mint nyugdíjas, de még mindig aktív társadalom– és valláskutató, meg szeretném vizsgálni személyesen is a Göbekli Tepében található leleteket. Arra gondoltam, hogy a délkelet–törökországi perzselő hőség elkerülése miatt inkább a telet választom a vizsgálódásaimhoz. Ezt az időszakot az ideális évszaknak gondoltam, bár így utólag arra gondolok, hogy nem is tévedhettem volna ennél nagyobbat. Abban reménykedtem, hogy a helyszínt annak rideg, eredeti csendjében, a hólepel alatti titokzatosságában fogom megfigyelni, elmélyülni a hely titokzatos, 12 000 éves történelmében a külső zajok nélkül. És Ön, kedves megmentőm?

– Jómagam, mint szintén nyugdíjas, viszont történész, felkérést kaptam hogy egy nemzetközi szimpóziumra készítsek egy tanulmányt, amelynek a témája, hogyan illeszthető be ez a rendkívül régi lelet a történelem folyamába?  Egyrészt ez befolyásolta a döntésem, hogy ebben a lehetetlen időpontban utazzak ide, hiszen a szimpózium a kora nyáron lesz megtartva, tehát időszűkében vagyok. Másrészt gondoltam, kihasználom a főszezonhoz képest jóval barátságosabb árakat, hogy elvégezzek egy utolsó helyszíni kutatást. Azonkívül szeretném megnézni Törökország e mesés vidékét. Bár a körülményeket tekintve, azt hiszem, már nem is vagyok annyira kíváncsi a környezetre. Gondolom, ha beindul a forgalom, kimondottan Göbekli Tepe meglátogatására fogok szorítkozni, és aztán igyekszem haza, amint csak lehet.

– Ezek szerint mindkettőnknek tulajdonképpen ugyanaz a célja, csak picit más megközelítésből. Én a helyet spirituális szempontból szeretném megvizsgálni, míg Ön beilleszteni kronológiailag az emberiség titokzatos régmúltjába. Nemde?

József bólintott, tekintete a kandallóban pattogó tűzre szegeződött.

– Lényegében igen, Jannis uram. A cél ugyanaz , csak más szerszámmal vágunk neki az évezredek titkainak. De mindketten ugyanabba a falba ütközünk. 

– És mi az a fal? 

– A kronológia. 

József a tenyerébe támassza az állát, és a tűzbe meredve, álmatag hangon megállapítja:

– Valljuk be: Göbekli Tepe létezése az egész világtörténelmi keretrendszert a szemétbe küldi. 12 000 év! Több mint hétezer évvel régebbi, mint Stonehenge. Négyezerrel régebbi, mint a sumér civilizáció. Jóval a mezőgazdaság elterjedése előtt építették. A hivatalos tudomány és a leletek szerint a 12 000 évvel ezelőtti időszak, az kimondottan a vadászó–gyűjtögető emberek ideje volt! Márpedig az nem épített monumentális kőtemplomokat! Nem tudott és nem akart ilyen struktúrát létrehozni. Ez a hely azt sugallja: minden, amit tudni vélünk az emberiség hajnaláról, tévedés.  A logika pedig azt harsogja: hogyan áldozhattak azok a civilizációk olyan örűletes energiát ezeknek a létesítményeknek a létrehozásához, mikor az ő – feltételezetten korai rézkori, de inkább késő kőkori szintjükön – egyáltalán a túlélés lehetett a legnagyobb kihívás?

– Vagy csak nem vesszük figyelembe az építtető célját – tette hozzá Jannis, megigazítva a szemüvegét. – Ön a hogyanra fókuszál: hogyan építhették? Én a miértre: mi volt a céljuk ezekkel a monumentális, T alakú oszlopokkal? Nézze meg a szimbólumokat rajtuk. Vaddisznók, kígyók, rókák, madarak. Mintha egy komplett kozmológiát igyekeztek volna rögzíteni a kősziklákon. Én azt feltételezem, hogy ez egy szent hely volt, egyfajta kezdeti központ egy hitrendszer számára. Én azt keresgélem: hogyan és miért lettek ezekből aztán a későbbi vallások és közösségek, a társadalmak talán meghatározó alapjai?

– Nem, és nem! – tiltakozik József. – Azt hiszem, hogy mindketten téves úton botladozunk, tévelygünk! Inkább látom valószínűnek, hogy valahonnan máshonnan kaptak egy fejlettebb tudást. Valahonnan máshonnan... – mereng el József, majd kényszeredetten felnevet – Ott van a baj, Jannis! Ha valami nem illik bele a hivatalos kronológiába, rögtön a "valahonnan máshonnan"–ra gyanakszunk. De mi van, ha ez a hely a legkorábbi láncszem egy olyan egységes, globális építkezési láncban, ami valójában sosem szakadt meg? 

– Hmm.... Ez érdekes felvetés! – Jannis közelebb hajolt. – Pontosabban mire gondol? 

– Nézzük meg a piramisokat. 

– A Gízai nagy piramis? Az időben jóval később épült, mint Göbekli Tepe. Közel nyolcezer évvel később. 

– Időben később.... Igen? De elsősorban: biztos ez az állítás? De először nézzük meg a párhuzamokat. Mi volt mindkét hely célja? Monumentális építmények, amihez akkori viszonylatokban hihetetlen mennyiségű erőforrás és szervezés kellett. Miért tettek volna ekkora erőfeszítést, ha nem egy magasabb cél lebegett a szemük előtt? Ráadásul, ha megnézzük a piramisokat, azok is olyan pontosságot feltételeznek, ami a hivatalos források szerint jóval túlmutat az ókori egyiptomiak – Kám földje – tudásán. Göbekli Tepe–nél jóval nagyobb hozzáértést feltételez! 

– Tehát ön szerint egy közös eredetű tudás létezett? 

– Szerintem igen! Pontosan! – József izgatottan megveregette a fotel karfáját. – Göbekli Tepe adja a legkorábbi bizonyítékot. A piramisok pedig azt mutatják: ez a tudás nem veszett el, csak a megnyilvánulási formája változott. De honnan eredt ez a hihetetlen, fejlett technikai és spirituális tudás? Én az egyiptomi hagyományban próbálom megtalálni a választ, ahol mindent Thot–nak tulajdonítottak. A Tudás atyjának. 

– Ami társadalom– és valláskutatói szempontból tökéletes – Jannis elmosolyodott. – Csakhogy a görög hagyomány, pontosabban a hellenisztikus Egyiptom már Hermész Triszmegisztosznak nevezi. Egy emberi tanító, aki az istenek tudását hozta el. Tudja, mi a közös a Thot–Hermész mitológiában? A gyökerek. Azt sugallják, hogy a tudás nem Egyiptomban született meg, hanem oda érkezett.

– Érkezett? Honnan? 

– Itt jön képbe az ön kronológiája, József. Visszafelé kell haladnunk. Az egyiptomiak azt állították, hogy az információ egy sokkal korábbi, fejlett kultúrától származik. Ezt a gondolatot rögzítette valaki, aki nem az egyiptomi civilizáció tagja volt, hanem egy külső szemlélő. Egy athéni, aki a saját fülével hallotta a történeteket. 

József szeme felcsillant: – Platón? 

– Pontosan. Ha a lánc a jelenben kezdődik Göbekli Tepével és a piramisokkal, akkor a következő, legmegbízhatóbb forrásunk a görög filozófus. Ő az egyiptomi utazásai során hallott arról a forrás kultúráról, amelyből Thot is származott. Illetve származhatott....

– De Platón csak Atlantiszról írt. Ami a történészek számára puszta mítosz. 

– Igen, a történészek számára. De a társadalomkutató számára Platón leírása – Poszeidón és Kleitó legendájával együtt, és az orichalcummal – nem mítosz. Hanem az Egyiptomban őrzött, a legkorábbi tudás mondjuk úgy, emléke. Ha meg akarjuk érteni Göbekli Tepét és a piramisokat, akkor előbb meg kell keresnünk és értenünk Platón forrását. 

– Tehát mi azt feltételezzük, hogy a titok, vagy inkább rejtély kulcsát nem Egyiptom adja, hanem az a forrás, ahonnan az egyiptomiak is kapták a tudást... 

József hevesen bólogat. 

– Pontosan. Ezzel csak az az egyetlen gond van, hogy ezt senki nem akarja elfogadni! Túlságosan forradalmi eszme. És az tudvalevő, hogy a forradalmak minden esetben hatalmas társadalmi káoszokat okoznak, majd változásokat. És a változás mindig de mindig fájdalommal jár.

– Ez mind igaz. De ha egyszer már úgyis itt ragadtunk Şanlıurfa–ban – Jannis elmosolyodott –, miért ne töltenénk az időt azzal, hogy ezt az őrült elméletet kikutassuk, kivesézzük? Kezdjük Platóntól.

* * * * * 

A reggel hideg volt és szürke, a levegőben még mindig ott terjengett az összedőlt épületek finom, fojtogató betonpora. Az éjszaka – az előzőhöz képest – viszonylagos nyugalomban telt, ha nyugalomnak lehet nevezni azt az éber félálmot, amelyben minden távoli neszre megfagy az emberben a vér, és feszesek az izmok, hogy bármely pillanatban kiugrasszák az ágyból. Miután a panzió konyháján fellelhető maradékokból, szinte gépiesen elfogyasztották szegényes reggelijüket, a hírekre vártak. De a hírek csak megerősítették a sötét sejtéseket: az utak járhatatlanok, a mentőcsapatok még küzdenek a romokkal, a város pedig továbbra is hermetikusan elzárt börtönként tartja fogva őket.

Nem volt hova menniük, és nem volt mit tenniük. A tehetetlenség súlya alatt görnyedve kerestek egy biztos pontot a bizonytalanságban: a panzió közös helyiségében, a még pislákoló kandalló mellé húzódtak. A tűz pattogása volt az egyetlen barátságos, megnyugtató hang ebben az idegenné vált világban. Ahogy a meleg kezdte átjárni félálomtól elgémberedett tagjaikat, a félelem helyét lassanként átvette a kutatói láz. Ott, a katasztrófa kellős közepén, a kandalló vöröses–sárgás fényénél a külvilág megszűnt létezni. Csak ők voltak, és a tizenkétezer éves rejtély, ami most, a romok között, valahogy nyugtatónak tűnt, minthogy elvonta a figyelmet a rettegéstől.

–Nos! – kezdte József. – Minthogy az éjjel, gondolom eléggé érthető módon, nyugtalanul aludtam, volt időm gondolkodni a tegnap esti beszélgetésünkön. És mondhatni, érdekes dolgok jutottak eszembe.

– Alig várom hogy halljam a felvetéseit, kedves kolléga. – válaszolja Jannis.

József izgatottan kotorászott a táskájában, előhúzva egy régi, ütött–kopott  noteszt.

– Ez tulajdonképpen régebbi, kósza gondolataim hordozója. Az analóg memóriablokkom– neveti el magát József. – De megosztom Önnel is mindezeket, hogy legyen meg a beszélgetésünk alapja. De nem Platonnal kezdek! Szóval, ha elfogadjuk az alaptézist, miszerint Göbekli Tepe és a Gízai Piramis egy tőlünk elrejtett tudás maradványai, és nem a nulláról építkező civilizációk első lépései... akkor méltán megkérdőjelezhetjük az összes többi hasonló helyszínt is! Azt a bizonyos láncot.

– Gondolja, hogy a többi helyszín is beilleszthető egy globális hálózatba? – kérdezte Jannis, miközben a kandalló fényében az árnyékok groteszk módon táncoltak a falon.

– Több mint beilleszthető, Jannis. Ez egy üzenet, amit darabokban hagytak ránk – mondta József, és szeretettel végigsimított az ütött–kopott, barna bőrkötésű noteszen, ami szemmel láthatóan már évtizedek óta hű társa volt. – Akárcsak ezek a gyerekeknek készült kirakós játékok: megvan a gyönyörű, tetszetős kép, jó minőségű kartonra nyomtatva. Majd egy nagy présen stancolják, a tökéletesen egymásba illeszkedő formákra. És nekem az a megérzésem, vagy inkább elméletem, hogy pont ez az eset áll fenn: talán ránk van bízva, hogy összerakjuk a kirakós elemeit.

Az asztalra fektette, és óvatosan, szinte áhítattal lapozott benne. A lapok szélei már megsárgultak, tele voltak széljegyzetekkel, bonyolult matematikai levezetésekkel és kézzel finoman megrajzolt vázlatokkal. Megállt egy oldalnál, ahol a Gízai piramisok és az Orion–csillagkép volt egymás mellé rendelve.

– Nézze ezeket! – bökött rá egy ceruzával a grafitceruzával készült rajzra. – Mindegyik helyszín a hivatalos kronológiában egyfajta megmagyarázhatatlan anomáliának számít. A tudomány próbálja őket különálló rekeszekbe gyömöszölni, de ezek elválasztó fala feszül. Mint a beszorult fiók. No! De vessünk egy pillantást az én listámra, amit itt, ebben a füzetben vezetek immár harminc éve. Tehát kronológiai sorrendben:  

A lista

​

1. Göbekli Tepe – Törökország: Ez a legdöbbenetesebb. Itt van tőlünk nem messze, és tizenkétezer éves, Jannis! – József egy remegő vonallal aláhúzta a dátumot a papíron. – 12000 év! És a T–alakú kőoszlopok domborművei olyan előzmények nélküli tudást feltételeznek, ami akkoriban még nem is létezhetett volna.

2. A Gízai Nagy Piramis – Egyiptom: A hivatalos verzió szerint négy és félezer éves. De nézze a rajzomat a csillagászati tájolásról! Ez hajszálpontosan az Orionra mutat... ez nem egy bronzkori nép munkája. Ez egy hatalmas felkiáltójel, egy gigászi kőbe zárt jelzés i. e. 10500–ból. Ha óhajtja, később szétszálazhatjuk a tényeket. Hangsúlyozom: a TÉNYEKET! Nem a felvetéseket, elméleteket, satöbbi! Hanem a konkrét, látható, tapintható, mérhető tényeket!

3. Stonehenge – Anglia: Az ősi kőkör! – Lapozott egyet, egy kőkör vázlatához. – Milyen technológiával emelték a helyükre ezeket a monolitokat, amikor a kerék még újdonság volt?

4. Nazca–fennsík  – József ujjával végigsimított egy aprólékosan lerajzolt kolibri–alakzaton. – Kétezer éves vonalak, amik csak a magasból látszanak. Miért rajzoltak volna az égi isteneknek több kilométeres jeleket, ha nem kaptak volna tőlük választ? Egyáltalán miért feltételezték, miszerint onnan tekintenek le?

5. Tiahuanaco és Puma Punku – Bolivia. Nézze ezeket a H–blokkokat a rajzomon! Olyan precíziós illesztések, mintha mostani, modern CNC géppel marták volna őket, nem pedig kőbaltával faragták. Miért, és főleg hogyan?

6. Húsvét–szigetek – Moai: A „Várakozók”. Nézze a tekintetüket a vázlaton! Mind az eget kémleli. És mindnyájan egyfelé figyelnek! Akár egy rockkoncert vagy politikai nagygyűlés közönsége, amint várakozik az idoljuk megjelenésére. Továbbmenve: hogyan mozgattak meg több tíztonnás szobrokat egy fátlan szigeten?

7. Machu Picchu – Peru:  az Intihuatana–kő, a napóra... ezek az emberek értették és ismerték a természet erőit, Jannis. Elnyelték a földrengések energiáját, miközben mi itt most a romok között didergünk.

József lecsukta a füzetet, a tenyerét a kopott borítón nyugtatta, és mélyen Jannis szemébe nézett. 

– Látja már? Nem elszigetelt esetekről van szó. Ha a noteszemben összekötöm ezeket a pontokat, egy olyan tudás rajzolódik ki, aminek egy része megelőzte az özönvizet.

– Ha a hivatalos kormeghatározás helytálló, akkor ezeket a helyszíneket évezredek válasszák el egymástól, és a Föld teljesen különböző pontjain születtek – szól közbe Jannis. 

– Minthogy egyikünk sem régész, a kormeghatározás kérdése nem igazán a mi asztalunk! Viszont mint kívülállók, de nem teljesen laikusok, feltehetjük a kérdést: mi van, ha a kormeghatározás rossz? – teszi fel a kérdést József, felvonva a szemöldökét, és megvakarva a fejét.

– Ez ismét egy forradalmi felvetés – bólintott Jannis. – De tudományosan van alapja?

– Csak többnyire logikailag! A Gízai Piramis esetében – és nemcsak! – vannak komoly elméletek. – Próbál érvelni József. – Egyes geológusok szerint az eróziós minták a Szfinxen sokkal régebbi, esőzések általi pusztulásra utalnak, ami a régióban nyolc-tízezer évvel ezelőtt volt utoljára jellemző. Ha a Szfinx idősebb, mint azt gondoljuk, akkor valószínűleg a piramisok is. Mi van, ha nem 4500 éves, hanem 10500? Mi van, ha egy időben, vagy legalábbis közel egy időben készült, mint Göbekli Tepe? Mi van akkor, ha a különböző helyszíneken, úgymond különböző eszközökkel becsülték meg az építmények korát? És tulajdonképpen mindezek egy időben készültek...

Jannis szeme felcsillant.

– Akkor hirtelen kapunk egy 10000 évvel ezelőtti, globális tudás hálózatot.  Egy olyan hálózatot, – folytatja – aminek a pontjai nem véletlenszerűen szóródnak szét a világban, hanem egy közös tervet követnek. Az oroszlántól a kőtemplomig. A Húsvét–szigeteki fejek a T–oszlopok párhuzamos ábrázolásai, ami egy primitív kultúra utolsó, elmosódott másolata az egykori nagyságnak!

– Pontosan! A mexikói piramisok, a Nazca–vonalak... Ezek a helyek mind ugyanannak az ősi, fejlett tudásnak a lenyomatai. De ha ez a tudás nem a hivatalos, az előbb említett civilizációktól származik... akkor lennie kell egy forrásnak! Egy origónak. És vajon ez lehet Atlantisz? Vajon akkor Atlantisz nem mítosz? Hanem ebben az esetben, Atlantisz az a forrásközpont, amiből mindez kiáramlott.

– Atlantisz – a Tanítók székhelye – suttogta Jannis, és felnézett a panzió vastag gerendáira. – Hmmm! – hümmög elmélyülve az idegen gondolatoktól. – Ez a kultúra pusztult el, és a túlélők, a "tanítók" szétszóródtak a világban, magukkal víve a tudásukat. Ők tanították a talán még kőkorszaki szinten vadászó–gyűjtögetőket a mezőgazdaságra, az építészetre, a csillagászatra. Ők építették fel Göbekli Tepét, a Szfinxet, a Húsvét–szigeteki szobrokat, Stonehenge–et... Mindezek a helyek időben összeköthetők, ha a kormeghatározás alapjaiban tényleg hibás. De ilyen hatalmas tévedések nincsenek, nem lehetnek az időben! – tiltakozik hevesen.

– Igen. És akkor ez az, ami visszavezet minket Platónhoz – mondta József. – Mi már csak az epilógust látjuk. A romokat. Mindössze néhány nyomot, amit meghagyott a történelem sok–sok vihara. Az utolsó, elmosódott ecsetvonásokat. De Platón még láthatta a forrást, vagy legalábbis hallhatta azokat a papokat, akik még tisztán emlékeztek a forrásra.

– Lássuk hát, mit rejt a Platon 2500 évvel ezelőtti utazása. – bólintott Jannis. – Ha, és itt hangsúlyozom, HA a Föld rejtélyei egyetlen titokba futnak össze, akkor Platón az a híd, ami elvezethet minket Atlantisz helyszínéig. Vagyis inkább irányt mutat! Hiszen az övé a legrégebbi említés dicsősége. Bár ő is egy számára többezer éves múlttal rendelkező történetet mesél el.

– Igen. – helyesel József. 

– De itt felvetődik az az öröknek nem mondható, de mégiscsak idestova 2500 éves kérdés, miszerint: hol volt Atlantisz? – aggályoskodik Jannis.

– Nos! Ezt utoljára hagytam. – jelenti ki diadalmasan József. – Van egy aránylag új felfedezés: a Szahara szeme!

– Ez valóban érdekes! – igazolja Jannis. – De én azt javasolnám, hogy minthogy most időből van nekünk a legtöbb, először is vegyük át, hogy miket is tudunk ezekről a titokzatos helyekről, melyeket próbálunk elhelyezni a történelmi palettán. 

– Rendben! – egyezik bele József. – Akkor talán kezdjük a mostani kiinduló pontunkkal Göbekli Tepe–vel. Ebéd után, miután mindketten átgondoltuk a jelenlegi ismereteinket, ezzel folytatjuk.

––––––––

​​Második fejezet

​​Göbekli Tepe

Az őskori kőtemplom

Dél körül, amikor a bágyadt napfény megvilágította a romok felett gomolygó port, ismét kimerészkedtek az utcára. Antakya, amely egykor pezsgő kulturális csomópont volt, most egy gigantikus, sebzett hangyabolyra emlékeztetett. Mindenhol a küzdelem zajai harsogtak: markolók fémcsikorgása a betonon, a villany– és gázhálózatot javító munkások kiáltásai, és a megroggyant tartóoszlopok helyére kerülő ideiglenes dúcolatok tompa puffanása. A levegőben a por mellett a megnyitott föld és a szivárgó gáz szaga terjengett.

Mindenki serénykedett, mindenkinek megvolt a maga életmentő feladata. József és Jannis némán álltak egy kidőlt minaret csonkja mellett, és figyelték a gépek harcát az elemekkel. Ebben a nyers, fizikai küzdelemben, ahol a túléléshez izomerőre és mérnöki szerszámokra volt szükség, a két idős tudós fájdalmasan tisztán látta saját feleslegességét. Ők, akik a múltat boncolgatták, itt csak akadályt jelentettek volna a jövőért küzdők útjában.

– Itt most nincs szükség bölcsekre, csak kezekre – jegyezte meg Jannis halkan, és összehúzta magán a kabátját.

Megfordulva, lassú léptekkel, kissé görnyedt háttal ballagtak vissza a panzió viszonylagos biztonságába. Úgy érezték magukat, mint két túlélő egy letűnt korból, akiknek egyetlen menedéke az a néhány megsárgult papírlap maradt, amin egy letűnt világ titkait őrizték

– Tehát Göbekli Tepe. – kezdi József, amikor ismét elhelyezkednek a foteleikben. – Azért javasolom Göbekli Tepe–t, mert eleddig ez az utolsó felfedezése a titokzatos helyeknek. És amely a mérések szerint a legrégebbinek számít. És ráadásul el is van úgymond fogadva a jóformán teljes tudományos közösség által! Itt – legalábbis egyelőre – nincsenek viták a kormeghatározást illetőleg. Tehát ezt egy fix pontnak tekinthetjük.

– Ez logikus kiindulópont – bólintott Jannis. – A legrégebbi. Mintha csak a gyökeret jelentené. Amiből aztán kihajtanak az ágak.

– De miért fontos ez? – tette fel a kérdést József, mintegy saját magának is. – Azért, mert az újonnan felfedezett kora miatt még nem betonozodott be a történelmi tudatba úgy, mint mondjuk a piramisoké. Gondolom, hogy tekintetbe véve, hogy a többi hely kora, minthogy már rég bekerült a köztudatba, annyi, amennyi. És azzal a korral került be a köztudatba, amennyit az illető helyek kutatásának az elkezdésekor számítottak, vagy tudni véltek. És az tudvalevő tény, hogy az emberek, főleg a tudóstársadalom nagyon nehezen ismerik el a tévedéseket. Csak gondoljuk el, milyen nehezen váltotta fel a geocentrikus elméletet a heliocentrikus! De most nagyon úgy néz ki, hogy egy elfogadottan  12000 éves kőtemplom lerombolja a régóta tartott nézeteket. De legalábbis hatalmas repedéseket okoz a régebbi számítások falába.

– A tudományos dogma ereje... – Jannis halkan nevetett. – A professzorok, akik a karrierjüket építették fel egy bizonyos idővonalra, nem fogják egyik napról a másikra feladni.

– Pontosan. Ezért tegyük fel a kérdést: mi van akkor, ha ez az utolsó mérés a helyes, és a többi talán inkább légbőlkapott? Mi, fotel tudósok – neveti el magát József – megengedhetjük magunknak hogy megkérdőjelezzük ezen számítások helyességét. De az aktív tudós társadalom számára ez egy hatalmas blamázs lenne. Az aktív tudósok számára a bebetonozódott tények megkérdőjelezése, egy abszolút tabu! Mi viszont a tudóstársadalmon kívüli nyugdíjas páriák vagyunk, akiknek megvan a szabadon röpködő gondolatok szabadsága!

– Nos! Akkor azt javasolnám, hogy nézzük a többi emlékmű mérési adatait. – veti fel Jannis.

– Rendben. De előtte vessük össze a közös tudásunk. Hadd lássuk, mit tudunk együtt Göbekli Tepe–ről?

– Igen. Ez nagyszerű ötlet. – hagyja jóvá Jannis. – Már csak azért is, mert ketten két oldalról látjuk a dolgokat. Én ugye a vallási, társadalmi oldaláról, Ön pedig történelmi nézetből.

– Jó. – mondja József. – Akkor elmondom, mit tudok én ezekről: ha elfogadjuk a kormegállapítás helyességét, akkor az építésük nagyjából i.e. 9500–8000 körülre datálható, ami azt jelenti, hogy több ezer évvel korábbi, mint a sumér templomok, a Stonehenge vagy az egyiptomi piramisok – ez úgyszintén, abban az esetben, ha ez utóbbiak korát a jelenlegi narratívák szerint vesszük. A történész kollégáim szerint ez egy vallási központ lehetett. A tényleges "kőtemplom"– ha nevezhetjük így – vagy rituális komplexumok egy kb. 15 méter magas domb  – tell –  tetején helyezkednek el, és több, egymás mellett lévő, bekerített épületből állnak: eddig négy nagy, kör alakú építményt tártak fel, amelyeket A, B, C és D jelekkel illettek. A geofizikai mérések szerint további 16–20 hasonló kör alakú építmény rejtőzik a föld alatt. Még amit egyelőre tudni lehet: ezek a kör alakú, megalitikus, óriás kövekből álló építmények átmérője 10 és 30 méter között mozog. A leghíresebb, a D jelű kör kb. 20 méter átmérőjű. Ezeknek a legjellegzetesebb elemei a T–alakú mészkő megalitok , amelyek a feltételezések szerint stilizált emberi alakokat ábrázolnak. A legnagyobb oszlopok akár 6 méter magasak és 40–60 tonna súlyúak is lehetnek! Hogy az akkoriban még vadászó – gyűjtögető életmódot folytató emberek hogyan voltak képesek ezeket a hatalmas tömböket kivágni, szállítani és felállítani, az a régészet egyik nagy rejtélye. És a “MIÉRT” a másik.... Kíváncsian várom a további feltárásokat, de nem tudom, hogy én megérem–e?

– Hát reméljük, tisztelt kolléga! – biztatja Jannis. – Én pedig akkor elmesélem, mit tudunk, gondolunk, feltételezünk a megalitok kinézetéről. Mit sugallnak ezek? A T–alakú mészkő megalitok feltételezések szerint stilizált emberi alakokat ábrázolnak: néhány oszlopon karok és kezek is láthatók, amelyek az ágyékkötővel fedett testük felé nyúlnak.  Számos oszlopon domború faragások találhatóak, amelyek vadállatokat ábrázolnak, rendkívül kidolgozottan: vaddisznót, vadkacsát, kígyót, rókát, gazellát, skorpiót, leopárdot. Most vallástörténeti szempontból az a fura kérdés adódik, hogy tényleg, a vallási vagy szertartási központok építésének igénye előbb jelent meg, méghozzá a gyűjtögető közösségekben? Ez a közös szertartási munka, a "kultusz" igénye ösztönözhette az embereket a közös munkára, a komplex szerveződésre, sőt, a környező területeken a vadon termő gabonák gyűjtésére, ami végül elvezethetett a földműveléshez és a letelepedett életmódhoz? Legjobb tudomásunk szerint, ez fordítva szokott történni. 

– Valóban. – hagyja jóvá József – És mi a faragványok szimbolikája? Ezzel kapcsolatban mire jutottak a társadalom kutatók? – teszi fel a kérdést.

– Hát ez egy jó kérdés. – hümmög Jannis – Feltételezik, hogy a T–alakú oszlopok önmagukban is szimbólumok, amelyek a lehetséges isteneket vagy más szellemi lényeket jelképeznek. Klaus Schmidt – aki 1995–ben kezdte meg a munkát Göbekli Tepe–ben, miután felismerte, hogy a helyszín sokkal idősebb és sokkal jelentősebb, mint azt korábban gondolták,  azt állítja, hogy "Nincs szájuk, szemük, és arcuk. De van karjuk és kezük: ők a teremtők." A karok, kezek és övek hangsúlyozása azt sugallja, hogy a "személyt" a teste és a ruházata, nem pedig az arca tette. Az állatmotívumok jelentése megosztott. Egyik elmélet szerint ezek az állatok a különböző gyűjtögető klánok vagy törzsek totemállatait, esetleg szimbólumait jelképezték, akik egy rituáléra jöttek össze a szentélyben. Más vélemények szerint ezek az erők a kor mitológiai figuráit ábrázolják, vagy a természeti világ szellemeinek kivetülései. Minthogy írásra utaló jeleket nem találtunk, nyilván minden a fantáziánkra van bízva. De én is kíváncsi vagyok, hogy még milyen csodákat fognak feltárni, hiszen a régészek becslése szerint eleddig a teljes régészeti lelőhelynek kevesebb mint 5%–át tárták fel.

– Számomra továbbra is egy teljességgel hajmeresztő paradoxon előtt állunk! – hitetlenkedik továbbra is József. – Legjobb tudomásunk szerint abban az időben, vagyis 12000 évvel ezelőtt, a teljes Földön a népesség nagyjából 1 millió és 10 millió közé tehető. Bár a Tigris és Eufrátesz felső medencéjében adottak és kedvezőek voltak a lehetőségek a vadászó–gyűjtögető életmódhoz, de mégiscsak egy gigantikus építkezésről beszélünk. Hiszen a Göbekli Tepe közelében található 

kőbányában egy majdnem elkészült T–oszlopra leltek, amely a faragás során megrepedt, és ott hagyták. Ez az oszlop: fogozzon meg kedves kolléga! 9 méter hosszú lett volna, és a súlya a becslések szerint elérhette volna a  közel 60 tonnát. Ezek a méretek az én olvasatomban azt jelentik, hogy az építőknek már a letelepedett, mezőgazdasági kultúra megjelenése előtt is rendkívül jelentős mérnöki tudással, valamint a munkaerő koordinálására és a hatalmas súlyok mozgatására alkalmas komplex társadalmi szervezettel és eszközökkel kellett rendelkezniük. 

– Ezzel csak egyetérteni tudok. – replikázik Jannis. – De ugyanezekkel a jelenségekkel szembesülünk a világ többi titokzatos építményénél is. Hiszen az összes többinél ilyen méretű kőelemekkel találkozunk. Hasonló méretei vannak a Gízai nagy piramisokban található sok kőtömbnek is, vagy említhetjük Stonehenge–t, vagy akár a Húsvét szigeteket. És ráadásul valami hihetetlen, mai technikai szintet megszégyenítő precizitással készültek. Orbitális bravúrnak mondanám!

– Igen. – bólint József. – És pont itt tevődik fel a kérdés: miért van az, hogy a paleolitikumban valamint a rézkorszakban kicsinek mondható társadalmak, mintegy varázsütésre, minden előzmény mellőzésével, képesek voltak ilyen hatalmas erőfeszítésekre, majd ez a tudás illetve szokás csak úgy eltűnik. Hiszen ez már nem evolúció, sokkal inkább involució, vagy akár hanyatlásnak is nevezhetnénk. De rendben. Lássuk, hol használtak még ilyen monolitokat? Talán kezdjük, illetve helyesebben mondva folytassuk a Gízai nagy piramissal. 

​

– Minthogy ez talán közelebb áll az én szakmámhoz, akkor folytatom én – veselkedik neki József – Vegyük azt amit egyelőre tudunk, illetve amit állít a tudományos világ: a Gízai Nagy Piramis korának meghatározása elsősorban régészeti és történelmi bizonyítékokon, valamint radiokarbonos kormeghatározáson (C–14) alapul. A tudományos konszenzus szerint a piramis körülbelül i.e. 2560 körül épült Hufu (Kheopsz) fáraó síremlékeként, az óbirodalmi IV. dinasztia idején. Viszont A Hufu fáraó testét, vagyis a múmiáját sosem találták meg a Gízai Nagy Piramisban. A király kamrájában található kőszarkofágot a kutatók és felfedezők már a korai időkben is üresen találták. Egyáltalán kérdés, hogy az tényleg szarkofágnak készült–e?! És a korábbi téves útra való kerülés végett, ezt jó lenne, már az elején pontosítani! Na de haladjunk: vannak elméletek, miszerint a piramist már az ókorban kirabolták, és a fáraó testét, valamint a temetkezési mellékleteket elvitték. A feltételezések szerint Al–Mamún kalifa a 9. században erőszakkal hatolt be a piramisba, de valószínűleg már előtte is jártak ott sírrablók. Tehát ez a síremlék elmélet nagyon inog.

– Igen, ez részben igaz! – Ismeri el Jannis, viszont rögtön utána érkezik az ellenvetés. – De az építkezésről fennmaradtak a Wadi El–Jarf papiruszok, feliratok és korabeli dokumentumok.Mindezek,  valamint a későbbi ókori történészek, például Hérodotosz beszámolói a piramist Hufu fáraóhoz kötik . Hérodotosz, a Történelem című művének második könyvét, az úgynevezett Euterpé–t, teljes egészében Egyiptomnak szentelte.

– Hát fogadjuk el, hogy ez valóban így van. De vegyük tekintetbe, hogy Hérodotosz hozzávetőleg időszámításunk előtt 450–ben járt Egyiptomban. Tehát a ma elfogadott piramis építési dátum után 2000 évvel! És szájhagyományokra alapozott beszámolói vannak. Márpedig nézzük csak meg a mi jelenünk, az agyon mediatizált világunk! Még itt és most is annyi az egymásnak ellentmondó tudósítás, hogy csak kapkodjuk a fejünket. Sokszor fogalmunk nincs a jelenünk valóságáról, igazságairól. Csak hogy egyebet ne mondjak, mit tudunk a 2001 szeptember 11–ről? Egymásnak homlokegyenest ellentmondó dolgokat. Csupa maszatolást!

– De a piramis belsejében talált falfeliratok és graffitik, amelyeket az építőmunkások hagytak hátra a néhai Hufu fáraó nevét tartalmazva, megerősítik az építtető személyét és a kort.  – veti ellen Jannis – Továbbá a piramis körzetében talált munkások sírjai és a hozzájuk kapcsolódó leletek szintén a IV. dinasztia korát támasztják alá.

– Igen. De Hérodotosz szerint Kheopsz vagy görögös neve szerint Hufu, egy zsarnok uralkodó volt, aki elnyomta népét. Azt állította, hogy bezáratta a templomokat, megszüntette az áldozatokat, és minden egyiptomit rákényszerített a munkára. De bocsánat, hogy a honfitársáról így nyilatkozom, 2000 éves szóbeszédekre alapozott állításait nem tudom hitelesnek elfogadni. Most nem fogok belemenni a rengeteg elméletbe, amely a Szfinx eróziójáról szól. 

– Hohó! – tiltakozik Jannis, mindkét kezét a magasba emelve. – Eddig a piramisokról beszéltünk! miképpen keveredik ide a Szfinx?!?

– Jogos. – ismeri el József. – Kicsit előreszaladtam. A legelfogadottabb nézet szerint Hufu fia, Hafré (Khephrén) fáraó uralkodása alatt készült. Erre utal, hogy a Szfinx közvetlenül Hafré völgytemploma mellett fekszik, és egy kövezett út köti össze a fáraó piramisával. Egyes kutatók szerint azonban a Szfinxet Hafré testvére, Dzsedefré építtette apjuk, Hufu emlékére. Tehát itt sincs semmi biztos. Továbbá: ami biztosnak néz ki: a Szfinxet egyetlen hatalmas, helyszíni mészkőszikláb

